
DE  NOMINE. 


IVIorbd  varia  indita  sunt  nomina,  velut  Encephalitis  treme- 
faciens,!. Frank  Encephalitis  nervosa,  Delirium  tremens  Sutton 
— quo  nomine  nunc  semper  utitur,  — Oenomania,  Erelhismus  cri- 
ticus abdominalis,  Febris  nervosa  potatorum,  et  praeter  alia  Mania 
a potu  Barkhausen,  — quod  nomen  censeo  aptissimum,  nam  non 
solum  causam  morbi,  sed  etiam  symptoma  essentiale,  nempe  ima- 
ginationis et  judicii  depravationem  indicat^  Phrenesia  potatorum 
(Albers). 

AETIOLOGIA. 

Opiniones  de  morbi  sede,  aut  de  ejus  natura  valde  va- 
riae, quamquam  non  solum  causa  proxima,  sed  etiam  affectio, 
I quae  est  nervosa,  manifesta  est.  Attamen  Stokes,  exempli 
; gratia,  ventriculi  inflammationem  efficere  delirium  tremens  cre- 
I dit;  Toepken  autem  jam  vidit  nervorum  affectionem  esse 
I primariam,  et  postea  demum  alia  corporis  systemata  corripi. 
Sed  constat  causam  proximam  esse  abusum  spirituosorum, 
et  imprimis  spirjtus  frumenti , et  vini  e tuberibus  solani 
tuberosi  expressi,  quia  magnam  olei  (Fuseldl)  copiam  con- 

tinet,  quod  ad  morbum  provocandum  adjuvat;  igitur  ex 
abusu  vini  morbus  rarissime  exoritur. 

Quod  attinet  geographiam,  in  omnibus  terris  invenitur, 
quamquam  ubique  societates  abstinentiae  et  temperantiae  ortae 
sunt;  sed  magis  in  terris  frigidis,  in  Anglia,  in  Russia, 
quod  coeli  natura  ad  vini  usum  homines  incitat. 

SYMPTOMATOLOGIA  ET  DECURSUS  MORBI. 

Est  morbus  aucta  medullae  spinalis  et  cerebri  sensibili- 
tas,  et  quidem  minuta  irritabilitate,  progrediente  ex  irri- 
tatione plexuum  nervorum  abdominalium  spirituosis,  prae-» 
cipue  hepatis  encephalum  versus,  sanguinis  actione  aut  non 
adaucta,  aut  rarius  aucta;  nec  nisi  somno  continuo,  critico, 
etiam  per  plures  dies  durante  discernitur. 

Duas  discernere  licet  species,  alteram  jicute,  alteram 
chronice  decurrentem. 

A.  Delirium  tremens  acutum. 

In  symptomatum  decursu  discernenda  sunt: 
a)  Stad.  prodromorum,  constitutum  partim  symptoma- 
tibus systematis  alfocti  hepatici,  appetitu  prostrato,  gustu 
alienato,  amaro,  vomituritipnibus , vomituque  praesertim 
matutino  aegri  adhuc  sobrii;  oppletione  scrobiculi  cor- 
dis, hypochondrio  dextro  intumescente,  atque  sub  atta-» 
,ctu  nonnunquam  dolente;  retentione  alvi,  aut,  ut  a 
nonnullis  observatum,  alvo  laxa,  quae  quidem  sympto- 
mata non  semper  sunt  constantia,  quum  in  nonnullis 

ex  affectione  morbosa  nervi  vagi  ejusque  anastomoseos 
organa  thoracica  praecipue  laborent,  aut  affecto  lienis 
plexu  hypochondrium  sinistrum  affectum  sit. 
b)  Stad.  a emes  haec  symptomata  constituunt: 

Inquies,  anxietas  a negotiis,  quae  neglecta  opinans 
aeger  ipse  perficere  conatur^  aegrotus  impetuosus  eva- 
dit, nec  vero  malignus  contra  circumstantes , et  pla- 
cide monitus  prompte  obedit.  Omnes  tum  ingenii , tum 
voluntatis,  tum  animi  functiones  perturbantur;  dolore 
parum  afficitur,  obtusam  imaginem  tumultus  spectare 
licet  interni;  frons  corrugata  timidi  instar,  mox  audacis 
prae  se  fert  speciem,  itemque  oculi  alienati  nunc  ignavi, 
paulo  post  truces  circumvolvuntur,  et  excitatione  paul- 
lum  rubent;  facies  flavescit. 

Deliria  simul  accedunt,  indolis  singularis,  continua. 
Morbo  minus  vehementer  decurrente  aeger  est  semi- 
somnis, ex  delirip  facile  excitandus  facileque  recidens. 
Natura  delirii  est  monotona,  et  paucae  sunt  ideae,  qitae 
aegros  occupant,  plerumque  se  in  alienis  versari  locis, 
aut  cum  bestiis  conflictari,  aut  omnia  contra  semet 
ipsos  agi  credunt.  Artificium  et  negotia  consueta  ae- 
grotos continuo  vexant. 

Accidente  vero  systematis  vasculosi  in  encephalo  irrita- 
tione indoles  omnino  mutatur  delirii,  nunc  furiosi,  typhoma- 
nici,  ut  in  febri  nervosa , locum  affectionis  praecipuum  in 
cerebro  tenente,  evadentis.  Attamen  morbo  non  complicato 
patiens  aliquid  dijudicare  videtur,  quum  male  tractatus  in- 
dignetur,  aut  morbo  peracto  reminiscatur  pristini  tumultus. 

In  ore  semper  tremor  et  morsus  labiorum;  iste  tremor 

artus  semper  commovet,  quos  ne  per  momentum^  quidem 
fixos  tenere  valent;  semper  manibus  negotia  sibi  parant, 
lintea  lecti  carpentes,  aut  captantes,  quasi  bestiolas  venatum 
irent.  Lingua  nonnisi  suspicione  porrecta  tremulat,  et  ut 
paucis  dicam,  per  totum  corpus  ille  tremor,  illa  inconstan- 
tia vagatur,  ut  in  lecto  situ  erecto  se  tenere  non  valeant. 

Omnes  porro  aegri  actiones  mobile  aliquid  habent  et 
jactatum. 

Apparatui  nervorum  adnumeranda  denique  sunt:  sub- 
sultus  tendinum,  singultus,  vertigo,  obnubilatio  oculorum, 
auditus  obtusus  et  alia. 

Postremo  symptoma  annectendum  adhuc  constantissimum : 
sudores  simul  cum  delirio  apparentes.  Sunt  autem  illi  pro- 
fundissimi per  totum  corpus  manantes,  praecipue  largi  in 
capite  et  in  madente  facie,  specificum  edentes  odorem  aci- 
dulum, et  tenaces  ac  glutinosi. 

Symptomata  systematis  vasculosi,  quae  ad  morbum  non- 
nunquam  accedunt,  sunt  ea  congestionum  simplicium  ad  ca- 
put, morbi  decursum  non  perturbantium  et  tantummodo 
oculis  magis  rubentibus  et  facie  magis  turgescente  conspi- 
cuarum; aut  vehementius  in  cerebrum  appulsae  et  in  inflam- 
mationem vergentes,  morbum  typho  a quibusdam  nuncupato 
haud  dissimilem  complicant,  deliriaque  dein  existunt  furibunda, 
facks  rubra,  obnubilatio  oculorum,  susurrus  aurium,  vertigo, 
calor  cutis  mordax  et  alia. 

Morbo  minus  complicato  pulsus  ratio  parum  abnormis, 
et  tendinum  subsultu  aliquantulum  insistente  arteriam  paullo 
tensiorem  et  frequentiorem  sentias.  Caetera  febris  sympto- 
mata desunt.  Saepissime  delirium  tremens  complicatum  est 

cum  pneumonia,  cujus  symptomata  non  tam  apparent,  ut  sine 
explorationibus  physicalibus  cog^nosci  possit;  quam  ob  rem 
vere  dictum  videtur : „Pectus  delirio  tremente  correpti  sem- 
per  stethoscope  et  percussione  perscruteris/^  Non  rarc^ 
complicatio  adest  cum  rheumatismo  acuto;  rarius  cum  Scar- 
quam  complicationem  Sutton  observabat. 

Morbo  autem  ob  magnitudinem  non  intercipiendo  aeger 
comatosus  evadit,  cerebrique  vita  exhauritur;  aut  accedunt 
congestiones  secundariae  versus  encephalum  et  inde  alii  exi- 
tus lethales. 

B.  Del.  trem.  chronicum. 

Jam  Angli  hunc  morbi  decursum  discreverunt,  et  ego 
quoque  casum  observavi,  qui  hanc  speciem  existere  valde 
confirmavit.  Aegri  isti  et  iidem  potatores , prae  ceteris  huic 
hominum  generi  propriis  affectionibus,  tremorem  praecipue 
jejuni  accusant,  quominus  negotia  manu  strenua  peragant, 
ipsos  impedientem;  gressus  vacillant,  et  inter  sese  pedes 
jactantur , ebriorum  instar ; plerumque  in  statu  versantur  se- 
misomni, facile  irascuntur,  cutisque  imprimis  capitis  et  faciei 
sudore  glutinescit.  Caeterum  symptomata  systematis  hepatici 
pffecti  exquisita.  Ut  in  plerisque  morbis  chronicis  et  hic 
kmpetum  occasione  data  peragit  acutum  cum  omnibus  supra 
bnumeratis  symptomatibus. 

DIAGNOSIS. 

Confundi  potest  morbus  cum  encephalitide,  meningitide, 
typho  cephalico  et  mania.  Discrepat  autem 

a)  ab  encephalitide  defectu  symptomatum  febrilium,  de- 
lirii natura,  quod  furibundum  et  multifarium  in  hoc,  in 
illo  malo  autem  monoton  est;  aegro  lucida  perhibentur 
intervalla;  nec  vero  est  exacerbationis  et  remissionis 
mbrbi  vasculosi  proprietas,  nec  sensuum  acuminatio. 
Causae  dein,  vita  aegrotantis,  tremor,  subsultus  tendi- 
num, aliaque  symptomata  nervosae  affectionis  discrimen 
sistunt  sat  manifestum,  praecipue  cum  adjunxeris  sudo- 
rum indolem  et  quantitatem,  quae  multum  abhorrent  a 
criticis  encephalitidis  decrescentis. 

b)  a typho  cerebrali  causis;  typhum  saepissime  ex  de- 
primentibus aut  psychicis  aut  materialibus  affectionibus 
exoriri  observamus,  delirium  tremens  vero  excitantibus. 
Decurrit  typhus  per  stadia  distincta,  subinflammatorium, 
nervosum  et  paralyticum  et  tempus  magis  protrahitur, 
dum  phrenesis  diebus  tribus  ad  octo  usque  perdurat. 
Febris  nervosae  dein  symptomatum  defectus,  delirii  na- 
tura, tremores  sudoresque  diagnosin  conficiunt  distinctam. 

c)  a mania  discernitur  difficilius.  At  ecstasis  maniacorum 
tanta  plerumque,  quanta  permutatio  pristinae  cogitationis 
et  sensationis  et  actionis,  quum  in  delirio  trementi  ae- 
ger quisque  ex  suis  trahat  relationibus  deliriorum  ma- 
teriem. Prodromorum  maniae  series,  agitatio  in  syste- 
mate vasculosa  et  facie  rubente  atque  oculis  minantibus, 
inspirationes  vehementes  desunt  in  delirio  trementi;  dein 
in  mania  sunt  aegri  distracti,  oculique  plerumque  fixi 
morbum  manifestant.  Jactatio  aegror^im,  facilitas  mo- 
tuum deest  in  delirio  trementi,  contra  tarditas  quaedam 
et  oscillatio  et  gravedo,  iliaque  praecipitatio  in  voluntate 

tantum;  aeger  titubat;  in  summa  porro  ecstasi  aegrorum 
vox  alienata,  delirium  furibundum,  nullo  modo  discutien- 
dum; vestimenta  neglectata  aut  discerpta  aut  phantastice 
exornata,  crinium  et  faciei  turbatio  aliquid  discriminis 
perhibent. 

SECTIO  CADAVERUM. 

Hucusque  adeo  manca  instituta  est,  ut  perpauca  observata, 
morbi  indolem  methodo  negativa  tantum  prodentia,  enarrare 
dubitem.  Cerebri  vasa,  imprimis  plexus  choroidei,  venaeque 
occipitales  aliquoties  repletae  sunt  repertae,  cerebrique  sub- 
stantia pulti  subsimilis  et  in  ventriculis  seri  quidpiam;  massa 
medullae  spinalis  in  inferiore  parte,  praecipue  cauda  equina 
adaucta  et  mollis.  In  hepate  conspexere  medici  alia  vitia, 
uti  mollitiem  praeternaturalem,  tubercula.  Caeterum  ex  ana- 
tomia  pathologica  tunc  demum  clarius  aliquid  prodibit,  quum 
physiologi  cerebri  vitam  specialem  eruerint,  quod  bene  pro- 
cedat ! 

CAUSAE: 

Sunt  praedisponentes  et  occasionales. 
a)  Praedisponentes:  sexus  virilis;  inter  aegros  circiter 
duodecim  decem  invenies  viros.  Aetas  provectior, 
plerumque  annum  inter  quadragesimum  et  sexagesimum; 
temperamentum  praecipue  cholericum;  vitae  ratio  et 
imprimis  spirituosorum  abusus  potuum;  affectiones  cerebri 
praegressae  aut  idiopathicae  aut  sympathicae,  uti  post 
scarlatinam  malignam. 

b)  Occasionales*  Omnia,  quae  actionem  cerebri 'irritant, 
praedispositione  existenle,  morbo  excitando  idonea;  igitur 
morbum  provocari  videmds  crapula,  quae  gravissima 
causa  est  occasionalis ; laesionibus  alii?  symptomatibus 
nervosis  complicatis,  quales  sunt  laesiones  capitis;  etiam 
ossium  fracturas  morbum  excitasse  legimus  apud  Anglos. 
Item  nascitur  delirium  tremens  affectionibus  medullam 
spinalem  debilitantibus,  secundum  quas  cerebri  actio  ad- 
aucta morbum  provehit,  uti  post  hemiplegias,  hydrorrha- 
giam;  erroribus  in  motu  animali,  praecipue  systema  ani- 
male irritantibus;  ira,  cujus  tumultum  tales  homines  ple- 
rumque spiriluosis  conantur  sedare : exercitationibus  mentis 
immodicis,  excessibus  vigiliarum. 

EXITUS. 

a)  Sanatio  perfecta  intrat  aegro  per  somnum;  sed  quie- 
tum, ut  criticus  sit,  esse  oportet  et  largum,  non  per- 
turbatum; saepissime  etiam  crisis  per  alvum  intrat  lar- 
gius motam.  Morbus  autem,  licet  ad  valetudinem 
regressus,  recurrendo  tamen  facillime  opportunus  est; 
nonnunquam  vero  etiam  per  lysin  solvitur,  somno  non 
continuo  et  tremore  paullatim  tantum  evanescente,  atque 
sudoribus  sensim  sensimque  mitigatis. 

b)  Valetudo  ex  parte  tantum  redit,  tum  laesis  adhuc 
cerebri  aut  animi  aut  voluntatis  functionibus,  tum  tre- 
more, gressu  vacillante,  praecipitatione  aut  sudoribus 
non  penitus  sublatis. 

c)  In  alium  exit  morbum 

1)  accidentibus  versus  encephalum  congestionibus  cum 
febri  typum  prae  se  ferente  nervosum,  morbum  a 
quibusdam  typhum  cerebralem  nuncupatum;  tunc  vero 
totius  morbi  adspectus  permutatur.  Delirium,  ex  quo 
aegrum  frustra  excitare  conaberis,  magis  furibundum 
evadit  et  continuum;  facies,  oculi  participant;  lin- 
guae et  dentium  fuligine,  cutis  calore  mordaci  ner- 
vorum degenerationem  facile  dignosces; 

2)  congestionibus  passivis,  ut  dicunt,  apoplexiam  simul 
complicantibus ; 

3)  depositionibus  aquosis  in  encephalo,  aut  in  cavo  co- 
lumnae vertebralis,  unde  pareses. 

d)  In  mortem  videmus  abire,  aut  exhausta  cerebri  vita 
morbi  magnitudine;'  symptomata  acumen  assecuta  subito 
mitigantur,  exceptis  sudoribus,  et  convulsionibus  acce- 
dentibus aeger  capite  reclinato  exspirat;  aut  morbo 
evoluto  typhoso  saepissime  exitum  facit  lethalem  vel 
apoplecticum ; aut  necat  quantitate  seri  in  cerebro  effusi. 
Perdurat  morbus,  simpliciter  ille  quidem  decurrens,  per 
triduum  ad  octo  usque  dies;  aliter  eo  remoto  vita  integra 
florere  n^n  valet;  at  symptomata  possunt  per  longum  tem- 
pus existere,  praecipue  tremor,  vertigo,  rarissime  sudores. 

PROGNOSIS. 

Non  est  faustissima,  quum  ob  morbi  magnitudinem,  tum 
ob  dignitatem  organi  affecti;  at  malum  ab  initio  jam  cogni- 
tum et  congrue  tractatum  plerumque  bene  decurrit.  Progno- 
sin  vero  optimam  morbus  offert  simplicissimus ; congestiones 

illam  perturbant,  quum  remedia  administranda  coerceant  et 
periculum,  ne  status  excitetur  apoplecticus , advehant.  In- 
faustissima autem  complicatio  cum  febri  illa  nervosa  cere- 
brali, quae  mortem  plerumque  parat.  Juvenes  porro,  quo- 
rum cerebrum  in  evolutione  est,  magis  periclitantur  quam 
senes,  quorum  organa  abdominalia,  morbi  participantia,  ri- 
gida sunt  et  quasi  immobilia.  Morbi  insultus  iterati  pericu- 
lum augent. 

Passionibus  prognosis  praecipue  obnubilatur;  uti  exitus 
protractorum  sudorum  aut  tremoris  aut  vertiginis,  quae  peri- 
culum, ne  morbus  recrudescat,  adducunt. 

THERAPIA. 

Ex  morbi  natura  et  complicatione  fit. 
a)  Indicatio  morbi;  cum  vero  sit  excitata  medullae  cere- 
bri actio,  indicatio  erit  sedandi,  quam  optime  secundum 
experientiam  explet  opium  (1).  At  ejus  applicationi  in 
multis  aegris  venaesectionem  praemittere  cogimur,  sed 
caute,  quod  morbus  facile  in  collapsum  transgreditur;  si 
lurgor  et  congestiones  in  juvenibus  robustis  seorsum 
adsunt,  quibus  remotis  heroice  opium  applicans  excitatio- 
nem nervosam  plerumque  tolles,  si  caute  inchoans  ad 
effectum  usque  porrexeris.  Angli  interne  adhibuere  in 
forma  tincturae  vinosae;  certe  ob  aegroti  consuetudinem 
spirituosorum ; semper  autem  in  substantia  postea  omnibus 
fere  aegrotis  illud  dare  conati  sunt. 

(1)  Th.  Sutton,  Abhandlung  iiber  das  Delirium  tremens. 
Aiis  dem  Englischeii  von  Ph.  Heinekeii,  Bremen  1820. 

Cum  vero  sit  complicata  in  casibus  plerisque  obstipatio 
alvi,  quae  criseos  partem  perficere  debet,  atque  obstipatio 
otii  abusu  admota,  ut  experti  monuere  viri,  difficilis  sit  remotu 
et  facile,  remedio  licet  non  adhibito,  congestiones,  opii  usu 
interno  adhuc  auctae,  excitentur,  et  opium,  caeteris  remediis 
ob  abdominis  affectionem,  uti  calomelani,  salibus  conjunctum, 
effectu  partim  privetur,  et  cutis  sudans  magis  etiam  invitetur, 
applicationem  extrinsecus  sub  forma  unguenti  proposuerim, 
quum  fructum  viderim  laetissimum.  Si  autem  alvi  dejectio 
forsan  copiosa  accedat  congestionesque  adsint,  tunc  intus 
applicatum  prospere  cedet,  dummodo  omittatur,  turgore  versus 
encephalum  cito.  Quantitas  vero  opii  applicandi  designari 
nequit,  quoniam  tales  aegroti  immanem  ferunt.  Attamen  pro- 
videre debemus,  ne,  ut  observavit  Armstrong,  nimia  quanti- 
tate mors  apoplectica  adducatur. 

Quum  de  morbi  natura  sermo  esset,  jam  monuimus,  sy- 
stema affectum  esse  imprimis  hepaticum,  quod  igitur  simul 
respiciendum  est;  at  hisce  remediis  morbum,  ut  nonnulli 
credunt,  profligare  nobis  minime  continget,  complicationem 
illam  tantum  removentibus;  aegrorum  plurimorum  aetate  jam 
provectiorum  consensus  inter  abdomen  et  cerebrum  non  tantus, 
quantus  infantum  est,  ut  derivare  a cerebro  queamus.  Nihilo- 
minus maxima  adhibenda  cura,  ut  alvus  continuo  dejiciatur 
heparque  liberetur,  remediis  leniter  aperientibus,  clysmatibusque 
Remollientibus,  quae  calomelani  praestant,  quod  diutius  applica- 
tum salivationem,  atque  idcirco  turgorem  versus  encephalum 
excitet. 

Itaque  congestione  remota  alvoque  aperta,  opii,  donec 
agat,  applicatio  in  morbo  simplici  sufficiet,  regimine  ordinato 

adhuc  accedente.  Cibos  modice  porrigas,  nec  qui  retineant  ' 
alvum;  potus  non  sit  tepidus,  ob  transpirationem  cutaneam,  nec 
uti  Angli  monent,  excitans,  ut  vina  nobiliora,  quippe  quae 
statum  adducant  morbo  subsimilem;  sed  refrigerans  et  magis 
ex  acidis  mineralibus,  ut  sudorum  fons  claudatur.  Aere  aegro- 
tus circumdetur  minime  calido,  et  quies  circa  illum  strenua 
observetur.  Conversatio  cum  aegro  sit  mitis  et  brevis,  quum 
paroxysmus  facile  excitetur,  ut  mihi  ipse  aeger  narravit,  qui 
talis  post  insultus  tumultuosos  exacerbationis  maximae  recon- 
valescens  meminit. 

Sudores  mitigandi  altera  est  indicatio,  quam  optime  explent 
acida  mineralia,  nec  vero,  ut  Angli,  opio  adjuncto,  quippe  quo 
effectus  alienetur,  sed  sejuncta,  praesertimque  potui  commixta.  — , 
Remedia  a variis  medicis,  ut  excitatio  sedetur  cerebri,  propo- 
sita paucis  exponam.  Vesicantia  ad  caput  aut  ad  nucham; 
verum  vix  antagonismo  irritationem  excitare  contigerit,  imo 
periculum,  ne  malum  congestione  arte  effecta  augeatur,  sudo- 
ribusque jam  large  manantibus  fons  adhuc  aperiatur,  accedit. 

Stillicidia  in  caput  omnino  sunt  rejicienda,  quippe  quae 
excitationem  medullae  augeant,  itemque  congestiones  causentur, 
licet  cutis  indole,  sudoribus  manantibus  contraindicationem  non 
sistentibus. 

Saepe  in  complicatione  delirii  trementis  cum  pneumonia 
Schoenlein  Aqua  opii  usus  est  et  semper  bonum  eventum 
vidi.  Si  Typho  complicatum  est , uterque  morbus  pro  sua 
natura  curandus  est.  Gravissima  et  periculosissima  complica- 
tio cerebri  inflammatio  invenitur;  ubi  apparatus  antiphlogisticus 
adhibendus,  et  post  ^inflammationem  mitigatam  opium  porrigen- 
dum est. 

Emetica  a quibusdam  ob  abdominalium  organorum  affec- 
tionem adhibita,  non  sunt  omittenda,  nisi  turgorem  seorsum, 
qui  complicationem  quam  pessimam  advehere  queat,  excitent. 
Remedium  specificum  in  delirio  trementi  aWeaston,  Cless 
aliisque  laudatur  Herba  digitalis  purpurea,  quod  medicamen 
in  congestionibus  nonnunquam  a Scboenlein  et  Wolff  da- 
tum est,  sed  sine  ullo  effectu.  — Stintzing  laudat  Kali  car- 
bon.  Gran.  vj  ad  horas  duas  cum  Magnes,  ust.  gr.  x,  sed 
nondum  alius  hac  methodo,  nisi  in  nosocomio  Altonae , cum 
eventu  usus  est. 

b)  Indicatio  symptomatica.  Licet  valetudo  rediret, 
tamen  aegros  valde  debiles  videmus  et  ad  recidivas  pro- 
nos; itaque  caute  de  illis  agendum.  Complicationi  con- 
gestionum, ut  supra  dictum,  medendum,  uti  status  apo- 
plecticus,  paralyticus  suo  quisque  tractandus  est  modo. 

c)  Indicatio  causalis  in  specie  chronice  tantum  explenda, 
negativa  est:  aegro  spirituosorum  denegans  abusum  po- 
tuum atque  omnem  animi  affectus  excitandi  occasionem 
auferens.  At  potatoribus  inveteratis  difficile  est  potus 
detrahendus;  itaque  surrogans  aliquid  demus,  quod  opti- 
mum novimus,  mixturam  ex  Quassia,  Simaruba  cum  sub- 
carbonate  potassae,  quae  sano  abominanda,  gustui  potato- 
rum depravato  optime  congruit. 

Tremores  chronici,  phantasmata  etc.  opii  usui  cedunt , uti 
sudores  acidis.  Ceterum  facilius  est  morbi  acutissimi  insultum 
prohibere,  quam  morbum  protractuni  refutare. 

Postremo  huic  dissertationi  nosographiam  delirii  tremen- 
tis, quod  mihimet  ipsi  observandi  Halis  occasio  data  erat, 
adjungam.  Homo  morbo  affectus  aetate  erat  annorum  XXXII, 
valida  statura,  * temperamento  chblerico.  Juvenili  aetate 
non  fuerat,  gravi  morbo  affectus.  Ex  longiore  tempore  po- 
tibus spirituosis  fruebatur,  iisque  iram,  cui  saepe  succumbe- 
bat, repellere  volebat.  Post  vehementem  ejusmodi  iram 
aliquando  subitus  languor  et  lassitudo  ipsum  corripuit,  grave 
et  obtusum  caput  sensit,  amisit  edendi  cupidinem.  Medicus 
quidam,  cujus  auxilium  petiit,  emeticum  ei  praescripsit,  quo 
adhibito  omnia  symptomata  valde  pessumdata  sunt.  Quo 
facto  in  nosocomium  venit  aegrotus  d.  2.  m.  Junii. 

Hic  de  perpetua  capitis  gravitate,  de  vertigine  et  plio- 
topsia  querebatur,  oculus  fulgebat^  incertus  erat  visus,  pal- 
lidus faciei  color.  Item  in  hypogastrio  sentiebat  obtusum 
dolorem,  qui  augebatur  tactu ^ pituita  tecta  erat  lingua,  os 
amarum,  haud  multa  sitis.  Diffluebat  cutis  sudore  viscido  et 
putido,  frequentes^  sed  molles  pulsus*  Abhinc  duos  dies 
retenta  erat  alvus. 

Propter  insignem  ventriculi  affectionem  et  propter  vehe- 
mentem, quae  eodem  temporp  accedebat,  nervorum  affectio- 
nem, typhus  abdominalis  primus  existimabatur  morbus,  cui 
medendi  causa  sequentia  ordinabantur; 

I.  Rcp.  Acid.  muriat.  diluti  3vj. 

Decocti  Althaeae  §vj. 

Syr.  rubi  Id.  §j. 

M.  D.  S.  Singulis  horis  cochlear  unum  sumatur. 

IL  Clysma  emolliens. 

III.  Rcp.  Un^u.  neapolit. 

01.  Hyoscyami  cocti  aa 
M,  P,  S,  lofrieandum  alvo. 

IV.  Hirudin.  Nro.  XVI.  ad  partes  dolentes  abdomi- 
nis applicandae. 

Ad  vesperam  omnia  symptomata  minus  fiebant  vehemen- 
tia, Jevius  erat  caput,  fere  plane  abdominis  dolor  cessabat, 
laxa  alvus;  sudore  minus  vexabatur  aegrotus,  tranquilliores 
erant  pulsus , sed  timidus  adhuc  et  vagus  visus , multoque 
crescebat  membrorum  'tremor,  quem  tempore  matutino  jam 
animadverteramus.  Sub  mediam  noctem  surrexit  aegrotus 
conclave  relicturus,  ut  praeesset  muneribus  suis,  et  difficulter 
tantum  leniri  potuit;  quum,  quae  intendebat,  vi  perficere 
vellet.  Tranquilli  manebant  pulsus,  sed  magis  micabant  oculi, 
rubescebat  paullulum  facies,  vehementiorque  semper  evadebat 
membrorum,  praecipue  manuum  tremor,  permanante  sudore. 
Post  noctem  mediam  aegrotus  dormiebat  horas  aliquot,  ex 
quo  somno  tranquillior  expergiscebatur  tempore  matutino ; 
semper  artuum  durabant  tremor  et  sudor.  Mutata  erant  fa- 
ciei lineamenta  praevalentibus  stultitiae  signis  et  stupido 
risu.  Madida  erat  lingua,  molles,  sed  paullo  frequentiores 
pulsus. 

Jun.  III.  Nocte  praeterlapsa  deliria  ingressa,  nulla  fe- 
bris, dolor  in  regione  hepatica,  vehemens  tremor,  itemque 
vehemens  nervorum  affectio,  respectis  morbi  causis  occasio- 

iialibus , haud  dubium  faciebant  dejirium  tremens.  Hic  igitur 
pulvis  porrigebatur  aegroto: 

I.  Rcp.  Hydrargyri  muriat.  mit.  gr.  jj, 

Sacch.  albi  9/?. 

M.  F.  pulvis.  Dentur  tal.  dos.  vjjj. 

S.  Omni  bihorio  pulverem  unum. 

II.  Rcp.  Opii  puri  3^?. 

Fellis  tauri  gy?. 

M.  F.  Unguentum.  D.  S.  Tonso  infricandum  ca- 
piti. 

i. 

Jun.  IV.  Tranquillior  erat  aegrotus  hodie,  paullo  mi- 
nutus erat  tremor,  permanebant  sudores,  abierat  dolor 
hepatis;  duas  alvi  excretiones  effecerat  Calomel;  tranquilli 
pulsus,  madida  lingua  erat.  Praescripta  pridie  remedia  repe- 
tebantur. Sed  nocturno  tempore  exacerbescebat  delirium; 
muneribus  suis  consuetis  satisfacere  volebat  aegrotus,  perpe- 
tuo de  instrumentis  suis  loquebatur,  infestatus  et  in  mola 
inclusus  sibi  videbatur,  lectum  relinquebat  caeterosque  aegro- 
tos e somno  excitabat. 

Jun.  V.  Perpetuo  durant  morbi  symptomata,  cresce- 
bant delirium  et  tremor , deformata  erat  facies , semperque 
stultus  videbatur  aegrotus , mandebat  et  labia  sua  mordebat. 
Sudor  vehemens  et  valde  putidus,  pulsus  tranquilli  semper, 
non  major  sitis.  Prorsus  abierat  dolor  hepatis , alvusque 
laxa,  quam  ob  rem  omittebatur  Calomel.  Cum  vero  opium 
iil  unguentis  adhibitum  minuere  non  posset  morbum,  interne 

nunc  porrigebatur,  conjunctum  cum  acido  phosphorico,  quod 
minueret  vehementes  sudores. 

Rcp.  Tinct.  opii  smpl. 

Acidi  pliosplior.  dii.  aa  3jjj* 

M.  D.  S.  Dimidia  hora  in  aqua  accipiat  sedecim 
guttas. 

Jun.  VI.  Sine  quiete  erat  nox,  deliria  vehementia  ad- 
huc, quamquam  3jjj  Tinct.  opii  acceperat;  graves  contra 
advenere  in  caput  congestiones,  medicamentis  magis,  ut  vi- 
debatur, quam  ipsi  morbo  adscribendae.  Praeterea  aegrotus 
de  dolore  circa  hepar,  de  ore  amaro,  de  aucta  siti  quere- 
batur, aderant  adhuc  sudores,  paullo  minutus  erat  tremor, 
madida  lingua,  aliquanto  frequentiores  pulsus.  Cum  porre- 
ctum pridie  opium  morbi  symptomata  non  solum  non  mi- 
nueret, sed  etiam  congestiones  in  caput  efficeret,  omitteba- 
tur, ne  illae  augerentur,  et  rursus  adhibebatur  unguentum 
jam  praescriptum: 

Rcp.  Opii  puri 

Fellis  tauri  gj. 

M.  D.  S.  Infricandum  capiti. 

Interne  accipiebat  aegrotus  remedia  quae  e capite  de- 
rivarent congestiones  ad  intestina: 

Rcp.  Rad,  Rhei  Sji?. 

coq.  c.  Aq.  font.  q.  s.  Colat.  §vj  adde  , 
Tartari  natronat. 

Syr.  simpl.  gj. 

M.  D.  S.  Singulis  horis  apcipiat  cochlear  j. 

’ Horis  pomeridianis  dormiebat  et  postea  ad  vesperam 
tranquilliorem  se  sentiebat,  minutum  erat  delirium  et  tremor, 
levius  caput,  non  amplius  ex  congestionibus  facies  adeo  ru- 
bescebat. Sub  vesperam  dormire  rursus  coepit. 

Jun.  VII.  Per  totam  noctem  tranquille  dormiebat  aegro- 
tus, et  hodie  expergiscebatur  refectus  et  hilaris,  discesse- 
runt deliria,  moderatus  erat  tremor,  ac  minus  deformis  et 
perturbata  facies.  Aegrotus  adhuc  de  dolore  in  hepate,  de 
siti  et  oris  ardore  querebatur,  et  lingua  gingivaque  saliva- 
tionis signa  animadvertebantur.  Paullo  minutus  erat  sudor, 
semel  alvi  facta  evacuatio. 

Prorsus  omisso  hodie  opio,  praescribuntur,  ne  nimia 
veniat  alvi  resolutio  et  officiatur  sudori,  haec  remedia: 

Rcp.  Rad.  rhei  gj. 

Fiat  decoct.  gvj. 

Colat,  adde 

Acidi  sulphur,  diluti  0jj. 

Syr.  simpl.  §j. 

M.  D.  S.  Singulis  horis  accipiat  cochlear  j. 

Jim.  VIII,  Aegrotus  per  noctem  iterum  tranquille  dor- 
miebat, prorsus  levatum  erat  caput,  non  amplius  turbata 

facies , plane  abierant  tremor  et  dolor  abdominis , aquosae 
eveniebant  alvi  evacuationes,  redibat  edendi  cupido.  Non 
aliter  ac  somnii  conditionis  suae  praegressae  meminit  et  ae- 
grotus, Pro  potu  ordinario  tantum  accipiebat: 

Rcp.  Syr.  cerasor.  acidor.  Sjv. 

Acidi  phosplior.  3j. 

M.  P.  S.  Aquae  immiscenda. 

Jun.  IX.  Omnia  symptomata,  tremor,  sudores,  capitis 
gravitas  etc.,  prorsus  evanuerant,  et  aeger  reconvalescentiae 
intrans  stadium,  sola  ex  mercurii  usu  orta  salivatione  ve- 
xabatur. 

Jun.  XX.  Sanus  e clinico  dimittebatur  aegrotus. 

Anno  h.  s.  XVIIII  die  IV  mensis  Aprilis  natus  sum 
ego  SIGMUNDUS  SIMON  FREUND  in  pago  Silesiaco,  ^uein 
dicunt  Beruiium-Zabze ; patre  SALOMONE  et  matre  DORO- 
THEA  e gente  BRUCK,  quos  optimos  adhuc  vivos  veneror. 
Fidei  veteri  addictus,  primis  literariim  elementis  imbutus,  Gym- 
nasium Ratiborense,  directore  HAENISCH  et  prorectore  MUEL- 
LER,  viris  quam  maxime  de  me  meritis,  florens,  decem 
per  annos  frequentavi,  quo  Gymnasio  cum  testimonio  ma- 
turitatis relicto,  sub  finem  mensis  Martii  anni  XXXX  h.  s. 
ad  hanc  almam  literarum  sedem  Fridericam-rGuilelmam  Be- 
rolineiisem  me  contuli,  ibique  a rectore  magnifico  III. 
TWESTEN  in  civium  academicorum  numerum  receptus, 
apud  111.  HECKER,  gratiosi  ordinis  medicorum  decahiim  ma- 
xime spectabilem,  nomen  professus  sum.^  Per  annos  inde 
duos  hasce  scholas  philosophicas  et  medicas  audivi: 

I.  PHILOSOPHICAS. 

Cei.  BENEKE  de  logice;  Cei.  TURTE  de  physice  et 
chemia  experimentali ; 111.  LINK  de  botanice;  111.  LICHTEN- 


STEIN  de  zoologia ; 111.  WEISS  de  mmeralogia ; Cei.  MICHE- 
LET  de  immortalitate  animi;  Exp.  BENARY  de  Persio  poeta. 

II.  MEDICAS. 

111.  HECKER  de  medicinae  encyclopaedia  et  methodologia ; 
111.  SCHLEMM  de  osteologia^  de  anatomia  organorum  sensuum ; 
111.  MUELLER  de  anatomia  corporis  humani,  de  physiologia, 
qui  quoque  una  cum  111.  SCHLEMM  in  arte  cadavera  rite  se- 
candi dux  mihi  fuit*;  111.  SCHOENLEIN  de  pathologia  et  the- 
rapia speciali ; 111.  JUENGKEN  de  chirurgia. 

Tum  vernali  tempore  anni  MDCCCXLIL  universitatem  Ha- 
lensem  adii,  ubi  a prorectore  magnifico  III.  BERNHARDY,  de- 
cano spectatissimo  D^ALTON  receptus  per  semestre  III.  KRUKEN- 

IBERG  scholis  clinicis  medicis,  111.  BLASIUS  chirurgicis 
interfui. 

Tempore  autumnali  ad  hanc  almam  musarum  sedem  rever- 
sus, ab  111.  de  RAUMER,  rectore  magnifico,  civium  academico- 
rum  numero  adscriplus,  nomen  dedi  111.  MUELLER,  decano 
maxime  spectabili. 

Exercitationibus  clinicis  medicis,  chirurgicis,  ophthalmiatri- 
cis  et  obstetriciis  interfui  virorum  III.  SCHOENLEIN,  JUEN- 
GKEN,  ROMBERG,  BUSCH,  KLUGE. 

Quibus  viris  omnibus,  optime  de  me  meritis,  maximas 
ago  gratias,  pio  gratoque  animo  eorum  memoriam  semper 
servaturus.  — ^ 

Jam  vero  tentaminibus,  tam  philosophico  quam  medico, 
nec  non  examine  rigoroso  rite  absolutis,  spero  fore,  ut  disser- 
tatione thesibiisque  defensis,  summi  in  medicina  et  chirurgia 
honores  in  me  conferantur. 


1.  Anatomia  physiologiae  basis  et  propositio  non  est  ha- 
benda. 

2.  Syphilis  sine  mercurio  est  curanda. 

3.  In  sananda  chlorosi  emmenagoga  prorsus  rejicienda  sunt. 

4.  Tuberculosis  et  Scrophulosis  idem  est. 

5.  Delirium  tremens  tantum  opio  sanatur. 

6.  Philosophia  obiter  libata  ducit  a Deo;  penitus  exhausta 

ducit  ad  eum. 

7.  Ars  musica  est  sonorum  philosophia. 


